Official Journal L 247 , 05/09/1998 P. 0006 - 0008



KOMISIJAS REGULA (EK) Nr. 1900/98 (1998. gada 4. septembris), ar ko groza I pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem[1], kurā jaunākie grozījumi izdarīti ar Regulu (EK) Nr. 1488/97[2], un jo īpaši tās 13. panta pirmo un otro ievilkumu, tā kā I pielikumā būtu jāiekļauj noteikumi, kas attiecas uz sēņu audzēšanas substrātu īpašībām, lai atļautu dalībvalstīs veikt sēņu bioloģisko ražošanu saskaņā ar tiem pašiem ražošanas nosacījumiem; tā kā šo substrātu lauksaimnieciskajām sastāvdaļām principā vajadzētu būt no saimniecībām, kas ražo saskaņā ar bioloģiskās ražošanas metodi; tā kā tomēr dažas sastāvdaļas, jo īpaši salmus un kūtsmēslus, pašreiz nevar pietiekamā daudzumā iegūt no bioloģiskās ražošanas; tā kā tādēļ vajag paredzēt pienācīgu pārejas laikposmu, lai ļautu ražotājiem pielāgoties jaunajām prasībām; tā kā 7. panta 2. punkta otrais ievilkums paredz iespēju noteikt īpašas marķēšanas prasības produktiem, kas ir iegūti ar dažu Regulas (EEK) Nr. 2092/91 II pielikumā minēto produktu palīdzību; tā kā šajā konkrētajā ražošanā pārejas laikposmā jāparedz informatīva marķēšana attiecībā uz substrāta sastāvdaļu nebioloģisko izcelsmi; tā kā būtu jāapsver turpmāka šajā regulā noteikto prasību uzlabošana, jo īpaši attiecībā uz lietošanas nosacījumiem, to skaitā kūtsmēslu maksimālo īpatsvaru procentos, kas nav no saimniecībām, kuras ražo saskaņā ar bioloģiskās ražošanas metodi, kā arī attiecībā uz micēlija īpašībām un izcelsmi; tā kā šajā sakarā būtu laikus jāuzsāk sagatavošanas darbi, lai tos varētu pabeigt līdz pārejas laikposma beigām; tā kā pārejas laikposma ilgumu drīkst pārskatīt, ņemot vērā jebkādus jaunumus attiecībā uz bioloģiskā ražošanā iegūtu salmu un kūtsmēslu pieejamību; tā kā šajā regulā paredzētie pasākumi saskan ar viedokli, ko izteikusi komiteja, kura minēta Regulas Nr. 2092/91/EK 14. pantā, IR PIEŅĒMUSI ŠO REGULU. 1. pants Regulas (EEK) Nr. 2092/91 I pielikumu groza, kā norādīts šīs regulas pielikumā. 2. pants 1. Šī regula stājas spēkā 1998. gada 1. decembrī. 2. Atkāpjoties no I pielikuma 5.1. un 5.2. punkta noteikumiem, pārejas laikposmā, kas beidzas 2001. gada 1. decembrī, drīkst lietot: - pielikuma 5.1. punkta a) apakšpunktā minētos produktus, kas nav no saimniecībām, kuras ražo saskaņā ar bioloģiskās ražošanas metodi, bet kas atbilst Regulas (EEK) Nr. 2092/91 II pielikuma A daļas 1. līdz 4. ievilkumā minētajām prasībām, - un/vai pielikuma 5.2. punktā minētos produktus, kas nav no saimniecībām, kuras ražo saskaņā ar bioloģiskās ražošanas metodi, bet kas pēc vajadzības atbilst Regulas (EEK) Nr. 2092/91 II pielikuma A daļā minētajām prasībām, ja 5.1. punkta a) apakšpunktā un 5.2. punktā minētie produkti nav pieejami no saimniecībām, kas ražo saskaņā ar bioloģiskās ražošanas metodi, un šo vajadzību atzīst kontroles iestāde vai organizācija. Šādos gadījumos marķējumā un reklāmā ir iekļauta norāde ar tekstu "Sēnes ir kultivētas ekstensīvajā lauksaimniecībā iegūtā substrātā, ko pārejas periodā ir atļauts izmantot bioloģiskajā lauksaimniecībā". Vārds "bioloģisks" šajā norādē, citviet uz etiķetes un/vai reklāmā, nav pamanāmāks par citiem šīs norādes vārdiem. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 4. septembrī Komisijas vārdā - Komisijas loceklis Franz FISCHLER PIELIKUMS Regulas (EEK) Nr. 2092/91 I pielikumu papildina ar šādu 5. punktu: "5. Sēņu audzēšanai drīkst izmantot substrātus, ja tie sastāv tikai no šādām sastāvdaļām: 5.1. lauku saimniecības kūtsmēsli un dzīvnieku ekskrementi (to skaitā produkti, kas minēti Regulas (EEK) Nr. 2092/91 II pielikuma A daļas 1. līdz 4. ievilkumā): a) vai nu no saimniecībām, kas ražo saskaņā ar bioloģiskās ražošanas metodi; b) vai kas atbilst Regulas (EEK) Nr. 2092/91 II pielikuma A daļas 1. līdz 4. ievilkumā minētajām prasībām, tikai līdz 25 % * un tikai tad, ja nav pieejams 5.1. punkta a) apakšpunktā minētais produkts; 5.2. lauksaimnieciskas izcelsmes produkti, uz kuriem neattiecas 5.1. punkts (piemēram, salmi), no saimniecībām, kas ražo saskaņā ar bioloģiskās ražošanas metodi; 5.3. ķīmiski neapstrādāta kūdra; 5.4. koksne, kas pēc nociršanas nav ķīmiski apstrādāta; 5.5. Regulas (EEK) Nr. 2092/91 II pielikuma A daļā minētie minerālprodukti, ūdens un augsne. * Šo īpatsvaru procentos aprēķina no substrāta kopējā sastāvdaļu svara (izņemot segmateriālu un jebkādu pievienotu ūdeni) pirms kompostēšanas." [1] OV L 198, 22.7.1991., 1. lpp. [2] OV L 202, 30.7.1997., 12. lpp.